Älä liiku

Älä liiku () on vuonna 2004 ensi-iltansa saanut Sergio Castellitton ohjaama italialainen draamaelokuva, jonka pääosissa ovat Penélope Cruz ja Castellitto itse. Heidän roolisuorituksensa olivat kriitikoiden ylistämät ja heidät palkittiin parhaan naispääosan ja miespääosan David di Donatello -palkinnoilla. Elokuva kertoo menestyneen kirurgin ja köyhän naisen intohimoisesta mutta traagisesta rakkaussuhteesta.

Sergio Castellitto ja hänen vaimonsa Margaret Mazzantini sovittivat elokuvan käsikirjoituksen Mazzantinin samannimisen menestysromaanin Älä liiku (Non ti muovere, 2001) pohjalta. Elokuvan tuottajina olivat Marco Chimenz, Giovanni Stabilini ja Riccardo Tozzi. Elokuva esitettiin vuoden 2004 Cannesin elokuvajuhlilla Un certain regard -esityssarjassa.

 Juoni 

Menestyneen kirurgin, Timoteon (Sergio Castellitto), 15-vuotias Angela-tytär (Elena Perino) on joutunut liikenneonnettomuuteen ja tuotu koomassa sairaalaan, jossa Timoteo on töissä. Angelan ollessa leikkauksessa Timoteo ajautuu muistoissa 16 vuotta taaksepäin, jolloin hän kohtasi köyhän, elämän runteleman Italia-nimisen naisen (Penélope Cruz), jonka kanssa hän aloitti intohimoisen mutta traagisen rakkaussuhteen.

 Näyttelijät 

 Tuotanto 
Rooliaan varten Penélope Cruz opiskeli italian kielen. Älä liiku kuvattiin Italiassa, missä sen kuvauspaikkoina olivat muun muassa Rooma, Cosenzan maakunnassa sijaitseva Altilian kunta sekä Campobasson maakunnassa sijaitsevat Bojanon, Castropignanon ja Sepinon kunnat. Italialaisten tuotantoyhtiöiden Cattleyan, Cineritmon ja Medusa Filmin lisäksi elokuvaa oli tuottamassa myös espanjalainen Alquimia Cinema ja brittiläinen The Producers Films. Italian kulttuuriministeriö MiBACT oli myös tukemassa elokuvan tuotantoa.

 Julkaisu ja vastaanotto 
Älä liiku sai ensi-iltansa Italiassa 12. maaliskuuta 2004. Elokuvan teatterilevittäjänä Italiassa oli Medusa Distribuzione. Espanjan ensi-ilta oli 17. syyskuuta 2004 ja Britannian 18. maaliskuuta 2005. Elokuvan espanjankielisinä niminä ovat No te muevas ja Un loco amor, jota käytetään Argentiinassa. Elokuvan englanninkielisenä nimenä on Don’t Move, jota käytetään Britanniassa, Yhdysvalloissa ja muutenkin kansainvälisesti. Älä liiku esitettiin myös Un certain regard -esityssarjassa Cannesin elokuvajuhlilla Ranskassa 16. toukokuuta 2004. Maailmanlaajuisesti elokuva tuotti yhteensä 12 071 007 dollarin lipputulot.

Rotten Tomatoes -sivuston mukaan 46% kriitikoista on antanut elokuvalle positiivisen arvosanan 5,8/10 keskiarvolla. Keräys perustuu 61 arviointiin. 6 527 käyttäjästä 80% on antanut elokuvalle positiivisen arvosanan 3,8/5 keskiarvolla. Metacritic-sivuston mukaan 20 arvostelun perusteella elokuva on saanut 59 pistettä sadasta mahdollisesta. Metacriticin 14 käyttäjää on antanut elokuvalle keskiarvon 6,6/10. Internet Movie Databasen 6 723 käyttäjää on antanut elokuvalle keskiarvon 7,1/10.

Future Film julkaisi elokuvan Suomessa DVD:lle 18. marraskuuta 2005.

 Palkinnot ja ehdokkuudet 
Palkinnot ja ehdokkuudet Palkinto Kategoria Ehdokas TulosDavid di Donatello -palkinto, Italia  Paras naispääosa  Penélope Cruz   Paras miespääosa  Sergio Castellitto   Paras elokuva  Sergio Castellitto (ohjaaja)Riccardo Tozzi (tuottaja)Giovanni Stabilini (tuottaja)Marco Chimenz (tuottaja)   Paras ohjaaja  Sergio Castellitto   Paras käsikirjoitus  Sergio CastellittoMargaret Mazzantini   Paras tuottaja  Riccardo TozziGiovanni StabiliniMarco Chimenz   Paras naissivuosa  Claudia Gerini   Paras lavastus  Francesco Frigeri   Paras puvustus  Isabella Rizza   Paras leikkaus  Patrizio Marone   Paras äänitys  Mario Iaquone  Nastro d’argento -palkinto, Italia  Paras käsikirjoitus  Sergio CastellittoMargaret Mazzantini   Paras leikkaus  Patrizio Marone   Paras lavastus  Francesco Frigeri   Paras laulu  Vasco Rossi (laulusta ”Un senso”)   Paras ohjaaja  Sergio Castellitto   Paras tuottaja  Riccardo TozziGiovanni StabiliniMarco Chimenz  Globo d’oro -palkinto, Italia  Paras elokuva  Sergio Castellitto   Paras miespääosa  Sergio Castellitto   Paras käsikirjoitus  Sergio CastellittoMargaret Mazzantini  Ciak-aikakauslehden Ciak d’oro -palkinto, Italia  Paras elokuva  Sergio Castellitto (ohjaaja)   Paras lavastus  Francesco Frigeri   Paras musiikki  Lucio Godoy   Paras naissivuosa  Claudia Gerini   Paras käsikirjoitus  Sergio CastellittoMargaret Mazzantini   Paras puvustus  Isabella Rizza   Paras tuottaja  Riccardo TozziGiovanni StabiliniMarco Chimenz  IOMA-palkinto, Italia  Paras italialainen elokuva  Sergio Castellitto   Paras sovitettu käsikirjoitus  Sergio CastellittoMargaret Mazzantini   Paras alkuperäinen laulu  Vasco Rossi (laulusta ”Un senso”)   Flaiano-yleisöpalkinto, Italia  Paras elokuva  Sergio Castellitto   FICE:n yleisöpalkinto, Italia  Paras italialainen elokuva  Sergio Castellitto   Golden Graal -palkinto, Italia  Paras draamanaisnäyttelijä  Claudia Gerini   Gransito-elokuvapalkinto, Italia  Paras naispääosa  Penélope Cruz   Capri, Hollywoodin elokuvajuhlien Capri-palkinto, Italia  Paras naisnäyttelijä  Claudia Gerini  Euroopan elokuvapalkinto, Eurooppa  Paras naispääosa (Jameson People’s Choice -yleisöpalkinto)  Penélope Cruz   Paras miespääosa (Jameson People’s Choice -yleisöpalkinto)  Sergio Castellitto   Paras naispääosa  Penélope Cruz  Goya-palkinto, Espanja  Paras naispääosa  Penélope Cruz   Paras sovitettu käsikirjoitus  Sergio CastellittoMargaret Mazzantini   CEC-palkinto, Espanja  Paras sovitettu käsikirjoitus  Sergio CastellittoMargaret Mazzantini   Bangkokin elokuvajuhlien Golden Kinnaree -palkinto, Thaimaa  Paras elokuva  Sergio Castellitto   Satellite-palkinto, Yhdysvallat  Paras vieraskielinen elokuva  Italia   Women Film Critics Circle -palkinto, Yhdysvallat  Hall of Shame  Sergio Castellitto  

 Lähteet 

 Aiheesta muualla 


 Älä liiku Rotten Tomatoes -sivustolla 
 Älä liiku Metacriticin sivuilla 
 Älä liiku Box Office Mojossa 

Luokka:Vuoden 2004 italialaiset elokuvat
Luokka:Italialaiset draamaelokuvat
Luokka:Italialaiset romaaneihin perustuvat elokuvat